rejauldu/bengali-wikipedia huggingface dataset:
ডিসডেমোনিয়াফ্রেমহীনডিসডেমোনিয়া বোরিয়াসশ্রেণিবিন্যাসরাজ্যঅ্যানিমালিয়াPhylum:আর্থ্রোপোডাClass:ইনসেক্টাOrder:লেপিডোপ্টেরাFamily:স্যাটারনিডেয়াSubfamily:আর্সেনুরিনাGenus:ডিসডেমোনিয়াহাবনার, ১৮১৯ ডিসডেমোনিয়া হল স্যাটারনিডেয়া পরিবারের মথের একটি গণ। ১৮১৯ সালে জ্যাকব হাবনার প্রথম গণটির বর্ণনা করেছিলেন    প্রজাতি    ডিসডেমোনিয়া অ্যাঙ্গুস্টাটা ব্রেয়ার, ১৯৩৩  ডিসডেমোনিয়া অ্যারিস্টর কিরবি, ১৮৯২  ডিসডেমোনিয়া আস্টার ফেল্ডার, ১৮৭৪  ডিসডেমোনিয়া অস্ট্রালোবোরিয়াস ব্রেচলিন এবং মেস্টার, ২০০৯  ডিসডেমোনিয়া বোরিয়াস (ক্রেমার, ১৭৭৫)  ডিসডেমোনিয়া ব্রাসিলিয়েন্সিস ডব্লিউ. রথসচাইল্ড, ১৯০৭  ডিসডেমোনিয়া কনসিসা বেকার এবং ক্যামার্গো, ২০০১  ডিসডেমোনিয়া কর্টেসি গিয়াকোমেলি, ১৯২৫  ডিসডেমোনিয়া ফ্যাসিয়াটা জন, ১৯২৮  ডিসডেমোনিয়া ফোস্টেরি ডব্লিউ. রথসচাইল্ড, ১৯০৬  ডিসডেমোনিয়া ফুসকা ব্রেয়ার, ১৯৩৩  ডিসডেমোনিয়া গ্রিসিয়া ব্রেয়ার, ১৯৩৩  ডিসডেমোনিয়া জর্দানি গিয়াকোমেলি, ১৯২৫  ডিসডেমোনিয়া আনডোসা ব্রেয়ার, ১৯৩৩  ডিসডেমোনিয়া আনডুলেন্সিস ব্রেচলিন ও মেস্টার, ২০০৯  ডিসডেমোনিয়া ভিরিডিস জন, ১৯২৮   তথ্যসূত্র   বিষয়শ্রেণী:আর্সেনুরিনাই
নর্দান ইন্টারন্যাশনাল মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০৫ সালে এটি ঢাকার ধানমণ্ডিতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।  কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।   বিতর্ক  বাংলাদেশ মেডিকেল এন্ড ডেন্টাল কাউন্সিল (বিএমডিসি)-এর অনুমোদন ছাড়াই এ কলেজটির শিক্ষা কার্যক্রম চলছে বলে অভিযোগ রয়েছে। এ কারণে এমবিবিএস পাস করেও কোথাও প্র্যাকটিস করার সুযোগ পাচ্ছেন না এখানকার শিক্ষার্থীরা। কলেজটির নিজস্ব ক্যাম্পাস ভবন নেই। কার্যক্রম চলে আবাসিক ভবনে।   আরও দেখুন   বাংলাদেশের মেডিকেল কলেজসমূহের তালিকা।   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:বাংলাদেশের বেসরকারি মেডিকেল কলেজ  বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৫-এ বাংলাদেশে প্রতিষ্ঠিত
চাঁদপুর কমিউটার (ট্রেন নংঃ ৮১/৮২/৮৩/৮৪) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি চাঁদপুরের চাঁদপুর রেলওয়ে স্টেশন ও কুমিল্লার লাকসাম জংশন রেলওয়ে স্টেশনের মধ্যে চলাচল করে।  ট্রেনটি ২০১৩ সালের ১৩ই সেপ্টেম্বর উদ্বোধন করা হয় এবং একই মাসের ১৬ তারিখ থেকে ট্রেনটি চলাচল করা শুরু করে। প্রথমে এটি চাঁদপুর থেকে কুমিল্লা পর্যন্ত চললেও পরে তা লাকসামে নিয়ে আসা হয়। ট্রেনটি যান্ত্রিক ত্রুটি ও করোনাভাইরাস মহামারীর কারণে বেশ কয়েকবার বন্ধ করা হয়। তারপর থেকে বন্ধ আছে।    সময়সূচী  বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী যা ২০২০ সালের ১০ই জানুয়ারি হতে কার্যকর। ট্রেন নংউৎসপ্রস্থানগন্তব্যপ্রবেশসাপ্তাহিক ছুটি৮১চাঁদপুর০৯:১০লাকসাম১০:৪৫শুক্রবার৮২লাকসাম০৭:২০চাঁদপুর০৯:০০৮৩চাঁদপুর১৭:২০লাকসাম১৯:০০৮৪লাকসাম১৫:০০চাঁদপুর১৬:৫০   যাত্রাবিরতি  অনেক সময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর। চাঁদপুর কোর্ট মৈশাদী হল্ট শাহতলী মধুরোড বলাখাল হাজীগঞ্জ ওয়ারুক মেহের শাহরাস্তি চিতোষী রোড   রোলিং স্টক  এটি এক সেট ডিজেল-ইলেক্ট্রিক মাল্টিপল ইউনিট (ডেমু) স্টক দ্বারা চলে যেটাতে তিনটি গাড়ী রয়েছে। ট্রেনটির ধারণক্ষমতা ৩০০ জন যাত্রী।  তথ্যসূত্র  বিষয়শ্রেণী:বাংলাদেশের নামযুক্ত যাত্রীবাহী ট্রেন
১৯নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।   আয়তন  বরিশাল সিটি কর্পোরেশনের ১৯নং ওয়ার্ডের আয়তন ০.৬১ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ১৯নং ওয়ার্ডের জনসংখ্যা ১৩,৬৯৫ জন। এর মধ্যে পুরুষ ৬,৭১১ জন এবং মহিলা ৬,৯৮৪ জন। মোট পরিবার ৩,০৫১টি।   অবস্থান ও সীমানা    প্রশাসনিক কাঠামো  বরিশাল সিটি কর্পোরেশনের আওতাধীন ১৯নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   শিক্ষা  ২০১১ সালের আদমশুমারি অনুযায়ী ১৯নং ওয়ার্ডের সাক্ষরতার হার ৮৫.৩%।   আরও দেখুন   কোতোয়ালী থানা, বরিশাল  বরিশাল সিটি কর্পোরেশন  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সিটি কর্পোরেশনের ওয়ার্ড
মা (মা... তোমায় ছাড়া ঘুম আসেনা) ভারতীয় টেলিভিশন চ্যানেল স্টার জলসায় পূর্বে প্রচারিত একটি ধারাবাহিক নাটক। নাটকটির প্রযোজক শ্রী ভেঙ্কটেশ ফিল্মস। এতে মূল চরিত্রে অভিনয় করেন তিথি বসু ও শ্রীতমা ভট্টাচার্য।   প্রযোজনা  মা ধারাবাহিকটির প্রযোজনা করে শ্রী ভেঙ্কটেশ ফিল্মস। এই ধারাবাহিকটি প্রচারের ৪ বছর বাংলা টেলিভিশনে সবচেয়ে বেশি টিআরপি লাভ করে। ২০১৪ সালের ৩ আগস্ট বিশেষ ধামাকা পর্বের মাধ্যমে ধারাবাহিকের সমাপ্তি টানা হয়। এই পর্বে অন্যান্য ধারাবাহিকের মূল চরিত্রের পাশাপাশি চলচ্চিত্র ব্যক্তিত্ব কোয়েল মল্লিক ও রাজ চক্রবর্তীকে উপস্থাপন করা হয়।   পুনর্নির্মাণ  ২০১১ সালে মা ধারাবাহিকটি হিন্দি ভাষায় মেরি মা নামে প্রচারিত হয়। হিন্দি টেলিভিশন চ্যানেল লাইফ ওকে ৪ মাসে ধারাবাহিকের ১০০ পর্ব প্রচার করে।  ২০১১-১৫ সালে মালয়ালম টেলিভিশন চ্যানেল এশিয়ানেট আম্মা নামে ধারাবাহিকটির ১০০৮টি পর্ব প্রচার করে। এই সময়েও এটি উচ্চ টিআরপি রেটিং অর্জন করে।  তামিল ভাষায় ধারাবাহিকটি ডাবিং করে আম্মা নামেই প্রচার শুরু করে টেলিভিশন চ্যানেল স্টার বিজয়। তবে এটি বর্তমানে বন্ধ আছে।   পুরস্কার  ধারাবাহিকটি 'টেলি সিনে অ্যাওয়ার্ড', 'স্টার জলসা পরিবার অ্যাওয়ার্ড'সহ বেশ কয়েকটি পুরস্কার লাভ করেছে। এর মধ্যে রয়েছে -  শ্রেষ্ঠ অভিনেত্রী - শ্রীতমা ভট্টাচার্য (১৩তম টেলি সিনে অ্যাওয়ার্ড)  শ্রেষ্ঠ অভিনয় - আস্মিতা চক্রবর্তী (১৩তম টেলি সিনে অ্যাওয়ার্ড)   অভিনয়ে    সোহেনা রায় - ছোট পরী  শ্রীতমা ভট্টাচার্য - বড় ঝিলিক/ দিয়া (নারী মুখ্যচরিত্র)  তিথি বসু - ছোট ঝিলিক/ পরী (২য় মুখ্য নারী চরিত্র)  ভাস্বর চট্টোপাধ্যায় - মনীষ মুখার্জী (পরীর বাবা)  মহুয়া হালদার - প্রতিমা মুখার্জী (পরীর মা)  ছন্দা বন্দ্যোপাধ্যায় - মমতা মুখার্জী  শাশ্বত চট্টোপাধ্যায়  ঋতা দত্ত চক্রবর্তী - আরতী মুখার্জী (খলচরিত্র)  অপরাজিতা আঢ্য - প্রতিমা রায়চৌধুরী (মুখ্য চরিত্র)  ভাবনা বন্দ্যোপাধ্যায় - ছোট ফুলকি  আস্মিতা চক্রবর্তী - বড় ফুলকি (খলচরিত্র)  দোলন রায় - মোহিনী চ্যাটার্জী (খলচরিত্র)  সৌরভ দাস - ঋক চ্যাটার্জী (খলচরিত্র)  এনা সাহা  সোমা চক্রবর্তী - হীরা আম্মা (খলচরিত্র)  অনিন্দ্য চট্টোপাধ্যায় - রাজদীপ (দিয়ার স্বামী ও পরীর পছন্দের মানুষ) (পুরুষ মুখ্য চরিত্র)   সুদেষ্ণা রয় / সোনালী চৌধুরী - দিয়ার পিসি  অরিত্রম মুখার্জী - আদিত্য রায়চৌধুরী (ফুলকির স্বামী ও প্রতিমা রায়চৈধুরীর ছেলে)  ময়না মুখোপাধ্যায়  রোহিত মুখোপাধ্যায়   ঋতজা মজুমদার - বিদিশা  অমিতাভ ভট্টাচার্য - ডাক্তার  রাজিব বসু - অরুণাংশু মুখার্জী (অংশু) (ঝিলিকের পুরনো প্রেমিক)  বিশ্বজিৎ চক্রবর্তী - সমরেশ চ্যাটার্জী (দিয়ার বাবা)  শঙ্কর চক্রবর্তী - ঝিলিকের দৌড়ের প্রশিক্ষক   তথ্যসূত্র    বহিঃসংযোগ   টাইমস অব ইন্ডিয়া প্রতিবেদন  বিষয়শ্রেণী:স্টার জলসার মৌলিক অনুষ্ঠান বিষয়শ্রেণী:২০১৪-এ সমাপ্ত ভারতীয় টেলিভিশন ধারাবাহিক বিষয়শ্রেণী:২০০৯-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতীয় টেলিভিশনের অনুষ্ঠান বিষয়শ্রেণী:ভারতে বাংলা ভাষার টেলিভিশন অনুষ্ঠান
থাম্ব| অ্যানাবেলা, লেডি ব্লেক, জুনো হিসেবে শুক্র থেকে সেস্টাস গ্রহণ করছেন, জোশুয়া রেনল্ডস, আনুমানিক ১৭৬৯। জর্জ বোসকাওয়েন (৪ সেপ্টেম্বর ১৭৪৫ - ১৪ অক্টোবর ১৮৩৩) ছিলেন একজন ইংরেজ রাজনীতিবিদ যিনি ১৭৬৮ থেকে ১৭৮০ সাল পর্যন্ত হাউস অফ কমন্সের সদস্য ছিলেন।  বোসকাওয়েন ছিলেন লেফটেন্যান্ট-জেনারেল মাননীয় জর্জ বোসকাওয়েনের পুত্র এবং হিউ বোসকাওয়েনের নাতি, ১ম ভিসকাউন্ট ফ্যালমাউথ । তার ছোট ভাই ছিলেন লেখক উইলিয়াম বসকাওয়েন । তিনি ১৭৫৪ থেকে ১৭৬১ সাল পর্যন্ত ইটন কলেজে পড়াশোনা করেন।  ১৭৬৮ সালে তিনি সেন্ট মাওয়েসের জন্য এবং ১৭৭৪ সালে ট্রুরোর জন্য সংসদ সদস্য নির্বাচিত হন। পরবর্তী বছরে তিনি ৪র্থ রেজিমেন্ট অফ ফুট- এ একটি পতাকা নিয়োগ পান।  ১৭৭৬ সালের মে মাসে তিনি ইংল্যান্ড ছেড়ে ফ্রান্সে চলে যান। অ্যানাবেলা বুনবারি, স্যার প্যাট্রিক ব্লেকের প্রাক্তন স্ত্রী, ১ম ব্যারোনেট এবং স্যার উইলিয়াম বুনবারির কন্যা, ৫ম ব্যারোনেট তার সহযাত্রী হয়। ১৭৭৯ সাল পর্যন্ত তারা বিদেশে ছিলেন, যখন তারা কেন্টের চিসলেহার্স্টে বিয়ে করেছিলেন।  ১৭৮০ সালের সাধারণ নির্বাচনে বসকাওয়েন দাঁড়াননি।  তিনি ৮৮ বছর বয়সে ডেভনশায়ারের টেইগনমাউথে মারা যান।   তথ্যসূত্র   বিষয়শ্রেণী:সেন্ট মাউসের গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৮৩৩-এ মৃত্যু বিষয়শ্রেণী:১৭৪৫-এ জন্ম বিষয়শ্রেণী:ট্রুরোর গ্রেট ব্রিটেনের সংসদ সদস্য
ইসাবেল রামিরেস কাস্তানেদা (১৮৮১–১৯৪৩) মেক্সিকান প্রত্নতত্ত্ববিদ ও নৃবিজ্ঞানী হিসেবে কাজ করা প্রথম নারীদের মধ্যে একজন ছিলেন। তিনি তার কর্মজীবনের বেশিরভাগ সময় জাতীয় জাদুঘরের (মুসেও নাসিওনাল দে আনত্রোপোলোজিয়া) সঙ্গে যুক্ত ছিলেন। তিনি মধ্য মেক্সিকোর নাহুয়া লোককথা নিয়ে গবেষণা করেছেন এবং বহু প্রত্নতাত্ত্বিক সংগ্রহ শ্রেণিবদ্ধ করেছেন। রামিরেস কাস্তানেদা প্রথম নারী হিসেবে প্রত্নতাত্ত্বিক খনন পরিচালনা করেছিলেন।Rutsch, M. (2003). Isabel Ramírez Castañeda (1881–1943): una antihistoria de los inicios de la antropología mexicana. Cuicuilco, 10(28), 0.Martinez, A. R. (2006). Zelia Nuttall and Isabel Ramirez Castañeda: two ways to practice and write archaeology at the beginning of the 20th Century in Mexico. cadernos pagu, (27), 99–133.Martínez, A. R. (2008). Pensar una metodología feminista desde la arqueología: Cuando el cuerpo de la mujer toca el cuerpo de la nación. Feminismos en la antropología: nuevas propuestas críticas, 141–155.   জীবনী  ইসাবেল রামিরেস কাস্তানেদা ১৮৮১ সালে মেক্সিকো সিটির কাছে অবস্থিত একটি ছোট শহর মিল্পা আল্টায় জন্মগ্রহণ করেন। তিনি মূলত এস্কুয়েলা নর্মাল দে প্রফেসোরাসে প্রাথমিক ও প্রাক বিদ্যালয়ের শিক্ষিকা হওয়ার জন্য পড়াশোনা করেছিলেন এবং কয়েক বছর এই পেশায় কাজ করেন। তিনি নিয়মিত আতেনেও দে লা যুবেনতুদ সম্মেলনে অংশগ্রহণ করেছেন।  ১৯০৭ সালে তিনি মেক্সিকোতে নৃবিজ্ঞানী এডুয়ার্ড সেলার এবং নৃতাত্ত্বিক কেসিলি সেলার-জাখসের সঙ্গে পরিচিত হন। ইসাবেল প্রত্নতাত্ত্বিক নিদর্শন গবেষণা ও শ্রেণিবদ্ধকরণে সহায়তা করেন এবং প্রত্নতত্ত্ব বিষয়ক বক্তৃতায় সহকারী হিসেবে কাজ করেন। ১৯০৬ সালে তিনি প্রত্নতত্ত্ব, ইতিহাস ও নৃবিজ্ঞান বিষয়ে পড়াশোনার জন্য জাতীয় জাদুঘর (মুসেও নাসিওনাল দে আনত্রোপোলোজিয়া) থেকে একটি বৃত্তি লাভ করেন, যেখানে তিনি তার কর্মজীবনের বেশিরভাগ সময় যুক্ত ছিলেন। ফ্রান্ৎস বোয়াসের মেক্সিকো সফরের সময় ইসাবেল তাঁর সঙ্গে পরিচিত হন এবং বোয়াসের শিষ্যসুলভ অবস্থান গ্রহণ করেন।  সেলারদের সঙ্গে থাকাকালীন, রামিরেস পুরাতত্ত্ব অধ্যয়নের সঙ্গে পরিচিত হন এবং তিনি তাদের সঙ্গে বিভিন্ন প্রত্নতাত্ত্বিক স্থানে অভিযানে অংশ নেন। তিনি প্রাচীন স্থাপত্য ও মৃৎশিল্প নিয়ে পড়াশোনা করেন এবং মেক্সিকোর প্রথম নারী প্রত্নতত্ত্ববিদ হিসেবে কাজ শুরু করেন। ১৯১১ সালে তিনি মায়া সভ্যতার পালেঙ্ক স্থলে খননকাজে অংশ নেন।  তিনি নাহুয়াতল ভাষার স্থানীয় বক্তা ছিলেন এবং মিলপা আল্টার লোককথার একটি সংগ্রহ ফ্রান্‌ৎস বোয়াসকে প্রদান করেন। বোয়াস ১৯২৪ সালে এসব লোককথা প্রকাশ করেন। তবে তাকে লেখক হিসেবে স্বীকৃতি দেননি।  ১৯৪৩ সালে তিনি মারা যান।   তথ্যসূত্র   বিষয়শ্রেণী:মেক্সিকো সিটির ব্যক্তি বিষয়শ্রেণী:১৯৪৩-এ মৃত্যু বিষয়শ্রেণী:১৮৮১-এ জন্ম
এডওয়ার্ড লসন (বার্টো) বার্টলেট (; জন্ম: ১০ মার্চ, ১৯০৬ - মৃত্যু: ২১ ডিসেম্বর, ১৯৭৬) বার্বাডোসের সেন্ট মাইকেল এলাকার ফ্লিন্ট হলে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ১৯২৮ সালে ইংল্যান্ড সফরে ওয়েস্ট ইন্ডিজের ইতিহাসের সর্বপ্রথম টেস্টে অংশ নেয়ার গৌরব অর্জন করেছেন এডওয়ার্ড বার্টলেট নামে পরিচিত বার্টো বার্টলেট।   খেলোয়াড়ী জীবন  সেন্ট মাইকেলের ফ্লিন্ট হল এলাকায় জন্মগ্রহণকারী বার্টো বার্টলেট ১৯২৩-২৪ মৌসুম থেকে ১৯৩৮-৩৯ মৌসুম পর্যন্ত বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেছিলেন।  ১৯২৮ সালে কার্ল নুনেসের নেতৃত্বাধীন ওয়েস্ট দলের সাথে ইংল্যান্ড গমন করেন। ঐ সফরেই সফরকারী দলটির ইতিহাসের প্রথম টেস্ট অনুষ্ঠিত হয়েছিল। প্রস্তুতিমূলক খেলায় নটিংহ্যামশায়ারের বিপক্ষে ১০৯ রানের একমাত্র ব্যক্তিগত শতরানের ইনিংস খেলেছিলেন তিনি। ১৯৩০-৩১ মৌসুমে ওয়েস্ট ইন্ডিজ দলের সদস্যরূপে অস্ট্রেলিয়া গমন করেন। অ্যাডিলেডে সিরিজের প্রথম টেস্টে ১১৯ মিনিটে ৮৪ রানের মনোরম ইনিংস খেলেন। এটিই তার খেলোয়াড়ী জীবনের সর্বোচ্চ রানের টেস্ট ইনিংস ছিল।Australia v West Indies, Adelaide 1930-31   মূল্যায়ন  ১৯৭৮ সালের সংস্করণে উইজডেন তাদের স্মরণিকায় মন্তব্য করে যে, উইকেটে অল-রাউন্ড ক্রীড়ানৈপুণ্য প্রদর্শন করেছিলেন তিনি। সংগৃহীত রানগুলো স্পষ্ট সম্ভাবনার দুয়ার উন্মোচিত করতো। দূর্ভাগ্যবশতঃ স্বার্থপরের মতো দল নির্বাচকমণ্ডলী বিচার বিশ্লেষণ করেছিলেন।Wisden 1978, p. 1068.  জুন, ১৯৮৮ সালে বার্বাডোস ক্রিকেট বাকলের সাথে হারম্যান গ্রিফিথের পরিবর্তে বার্টো বার্টলেটের স্থিরচিত্র ১০১ বার্বাডীয় ৫০সি স্ট্যাম্পে প্রকাশ করা হয়। ব্রিজটাউনের পার্সেল পোস্ট অফিস থেকে এ ভুল হয়েছিল। ৬ জুন, ১৯৮৮ তারিখ সোমবার সকাল ৯টার পূর্বেই এগুলো উদ্ধার করা হয়। পরবর্তীতে ১১ জুলাই, ১৯৮৮ তারিখে হারম্যান গ্রিফিথের চিত্র সংবলিত সঠিক ৫০সি স্ট্যাম্প প্রকাশ করা হয়েছিল। ১০১ সিরিজের বার্টলেটের স্ট্যাম্পগুলো বেশ উঁচু দামে বিক্রয় হয়েছিল।   দেহাবসান  ২১ ডিসেম্বর, ১৯৭৬ তারিখে বার্বাডোসের সেন্ট মাইকেল এলাকার বেভিলে সত্তর বছর বয়সে বার্টো বার্টলেটের দেহাবসান ঘটে। উইজডেনের ১৯৩৪ সালের সংস্করণে ভুলবশতঃ তার মৃত্যু সংবাদ প্রকাশ করেছিল।Wisden'' 1934, p. 259.   তথ্যসূত্র    আরও দেখুন   ভাইবার্ট উইট  হারম্যান গ্রিফিথ  ত্রিনিদাদ ও টোবাগো জাতীয় ক্রিকেট দল  ওয়েস্ট ইন্ডিয়ান টেস্ট ক্রিকেটারদের তালিকা  ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর   বহিঃসংযোগ       বিষয়শ্রেণী:১৯০৬-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:বার্বাডোসের ক্রিকেটার বিষয়শ্রেণী:সেন্ট মাইকেল, বার্বাডোসের ব্যক্তি
থাম্ব|ব্রাসেলস শহরে ইউরোপীয় সংসদভবন থাম্ব|ব্রাসেলসে ইউরোপীয় সংসদভবনের গায়ে সংসদের বিভিন্ন দাপ্তরিক ভাষাতে লেখা "ইউরোপীয় সংসদ" নামটি। ইউরোপীয় সংসদ (ইংরেজি European Parliament সংক্ষেপে EP) জনগণের সরাসরি ভোটে নির্বাচিত সদস্যদের নিয়ে গঠিত সংসদীয় ইউরোপীয় প্রতিষ্ঠান। ইউরোপীয় কমিশন এবং ইউরোপীয় ইউনিয়ন পরিষদের সাথে একত্রে এটি ইউরোপীয় ইউনিয়নের আইনপ্রণয়নকারীর ভূমিকা পালন করে। সংসদটি ৭৫১ জন সদস্য নিয়ে গঠিত। ভারতের সংসদের পরে এটি বিশ্বের ২য় সর্বোচ্চ গণতান্ত্রিকভাবে নির্বাচিত আইনসভা। এছাড়া এটি বিশ্বের বৃহত্তম আন্তঃরাষ্ট্রীয় গণতান্ত্রিক প্রতিনিধিত্বমূলক আইনসভা (২০০৯ সালে এতে প্রায় ৩৮ কোটি সম্ভাব্য ভোটার ছিল)।  ১৯৭৯ সাল থেকে পাঁচ বছর অন্তর ইউরোপের বিভিন্ন দেশের জনগণের সরাসরি ভোটে সংসদটির সদস্যরা নির্বাচিত হয়ে আসছেন। তবে প্রত্যেক নির্বাচনেই ভোটার উপস্থিতি আগেরবারের চেয়ে হ্রাস পাচ্ছে এবং ১৯৯৯ সাল থেকে ভোটার উপস্থিতি ৫০%-এর নিচে। ২০১৪ সালের সাম্প্রতিকতম নির্বাচনে ভোটার উপস্থিতির হার ছিল ৪২.৫৪%।  ইউরোপীয় সংসদের আইনি ক্ষমতা আছে যা ইউরোপীয় পরিষদ বা কমিশনের নেই, তবে বিধিগতভাবে এর "আইনি উদ্যোগ" নেওয়ার ক্ষমতাও নেই। ইউরোপীয় ইউনিয়নের অন্যান্য সমস্ত প্রতিষ্ঠানের আগে ইউরোপীয় সংসদকে স্থান দেওয়া হয়। ইউরোপীয় সংসদ ইউরোপীয় কমিশনের সভাপতিকে নির্বাচন করে এবং সমগ্র কমিশনের কর্মনিয়োগ অনুমোদন বা প্রত্যাখ্যান করতে পারে। এমনকি কমিশনকে পদত্যাগেও বাধ্য করতে পারে।  ইউরোপীয় সংসদের বর্তমান সভাপতি হলেন আন্তোনিও তাহানি। ২০১৪ সালে নির্বাচনশেষে ইউরোপীয় সংসদের সর্ববৃহৎ দুইটি দল হল ইউরোপিয়ান পিপলস পার্টি এবং প্রোগ্রেসিভ অ্যালায়েন্স অফ সোশালিস্টস অ্যান্ড ডেমোক্র্যাটস। ইউরোপীয় সংসদটি কার্যক্রম তিনটি ভিন্ন শহরে পরিচালিত হয়। এগুলি হলে বেলজিয়ামের রাজধানী শহর ব্রাসেলস, লুক্সেমবুর্গ শহর এবং ফ্রান্সের স্ত্রাসবুর শহর। লুক্সেমবুর্গ শহরে সংসদের প্রশাসনিক কার্যালয়গুলি অবস্থিত। অন্যদিকে সমগ্র সংসদের পূর্ণাঙ্গ অধিবেশনগুলি ব্রাসেলস ও স্ত্রাসবুর শহরে অনুষ্ঠিত হয়। সংসদীয় সমিতির সভাগুলি ব্রাসেলসে অনুষ্ঠিত হয়।   তথ্যসূত্র     বিষয়শ্রেণী:ইউরোপীয় ইউনিয়ন
বেগম হামিদা সিদ্দিক স্কুল এন্ড কলেজ (পূর্বনাম: বেগম হামিদা সিদ্দিক কলেজিয়েট স্কুল) কুষ্টিয়া জেলার সদর উপজেলার বটতৈল ইউনিয়নের বরিয়া গ্রামে অবস্থিত একটি মাধ্যমিক ও উচ্চ মাধ্যমিক এবং কারিগরি শিক্ষাপ্রতিষ্ঠান। ১৯৯৫ সালে প্রকৌশলী কামরুল ইসলাম সিদ্দিক প্রতিষ্ঠানটি স্থাপন করেন। প্রতিষ্ঠানটি মাধ্যমিক ও উচ্চ মাধ্যমিক শিক্ষা বোর্ড যশোর ও কারিগরি শিক্ষা বোর্ডের অধিভুক্ত। ১৯৯৮ সালে প্রতিষ্ঠানটি কারিগরি শিক্ষা বোর্ডের স্বীকৃতি লাভ করে।   অবস্থান  প্রতিষ্ঠানটি কুষ্টিয়া জেলার সদর উপজেলার বটতৈল ইউনিয়নের বরিয়া গ্রামের পূর্ব প্রান্তে অবস্থিত। কুষ্টিয়া শহর থেকে বিদ্যালয়টি দুরত্ব ৬.৭ কিলোমিটার।   ইতিহাস  অত্র অঞ্চলে কোনো শিক্ষাপ্রতিষ্ঠান ছিলনা। শিক্ষার জন্য এই অঞ্চলের সকলেকেই জগতি মাধ্যমিক বিদ্যালয়ের উপর নির্ভরশীল হতে হতো। ১৯৯৫ সালে গ্রামীণ অবকাঠামোর রূপকার কামরুল ইসলাম সিদ্দিক শিক্ষাপ্রতিষ্ঠানটি স্থাপিত করেন। তিনি তার মরহুম মাতা বেগম হামিদা সিদ্দিক-এর নামে শিক্ষাপ্রতিষ্ঠানটির নামকরণ করেন। পূর্বে প্রতিষ্ঠানটির নাম বেগম হামিদা সিদ্দিক কলেজিয়েট স্কুল  ছিল। ২০১৬ সালের ডিসেম্বর মাসে প্রতিষ্ঠানটি নাম পরিবর্তন করে।   অবকাঠামো  প্রতিষ্ঠানটিতে ১টি চারতলা বিশিষ্ট একাডেমিক ভবন ও টিনশেডের ভবন রয়েছে। এছাড়াও ২টি খেলার মাঠ, একটি শহীদ মিনার, একটি পানির কুপ রয়েছে। একাডেমিক ভবনের পূর্ব দিকে একটি শান বাঁধানো পুকুর রয়েছে।   চিত্রশালা    বহিঃসংযোগ    প্রাতিষ্ঠানিক ওয়েবসাইট     তথ্যসূত্র   বিষয়শ্রেণী:কুষ্টিয়া জেলার বিদ্যালয় বিষয়শ্রেণী:কুষ্টিয়া জেলার মহাবিদ্যালয় বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের কারিগরি শিক্ষাপ্রতিষ্ঠান
নাসলেন কে. গফুর (জন্ম ১১ জুন ২০০০) একজন ভারতীয় অভিনেতা যিনি মালয়ালম চলচ্চিত্রে অভিনয় করেন। তিনি থানির মাথান দিনাঙ্গল (২০১৯), কুরুথি (২০২১), হোম (২০২১), সুপার শরণ্যা (২০২২), নেইমার (২০২৩) এবং প্রেমালু (২০২৪) চলচ্চিত্রে তার ভূমিকার জন্য সবচেয়ে বেশি পরিচিত যা পরবর্তীতে অন্যতম হয়ে ওঠে। প্রেমালু সর্বকালের সর্বোচ্চ আয়কারী মালায়ালাম চলচ্চিত্র যা তাকে ভারতের বিভিন্ন রাজ্যে খ্যাতি এনে দেয়।   কর্মজীবন  ২০১৯ সালে, নাসলেন তার ফিল্ম কেরিয়ার শুরু করেছিলেন থানির মাথান দিনাঙ্গল ছবিতে মেলভিনের চরিত্রে অভিনয়ের মাধ্যমে। সেই ছবিতে সময়োপযোগী কমেডি এবং মজাদার পাল্টা সংলাপের জন্য তিনি প্রশংসিত হন। ২০২১ সালে, আমাজন প্রাইমে মুক্তি পাওয়া কুরুথি ছবিতে নাসলেন একজন রাগী কিশোর রসুলের ভূমিকায় অভিনয় করেছিলেন। একই বছরে তিনি হোম ছবিতে চার্লস অলিভার টুইস্টের ভূমিকায় অভিনয় করেন যা অ্যামাজন প্রাইমেও মুক্তি পায়। এরপর তিনি কমেডি মুভি, কেশু ই ভিদিনে নাধানে হাজির হন যা ডিজনি+ হটস্টারে মুক্তি পায়। টাইমস অফ ইন্ডিয়ার আনা ম্যাথুস ছবিতে তার অভিনয় সম্পর্কে লিখেছেন, "তরুণ অভিনেতা নাসলেন, যথারীতি, এমনকি একটি ছোট ভূমিকাতেও, তিনি চমৎকার অভিনয় করে এবং সেটাকে ভালো লাগার মত করে তোলেন।"  ২০২৪ সালে, তিনি দীলেশ পোথান, ফাহাদ ফাসিল এবং শ্যাম পুষ্করণ প্রযোজিত প্রেমালু চলচ্চিত্রে শচীন সন্তোষ চরিত্রে অভিনয় করেছিলেন, মুভিটি বিশ্বব্যাপী ১২৫ কোটিরও বেশি বক্স অফিস সংগ্রহের সাথে শীর্ষস্থান দখল করে নেয়।   চলচ্চিত্রের তালিকা    ছায়াছবি  YearTitleRoleNotes২০১৯Thanneer Mathan Dinangalমেলভিনঅভিষেক চলচ্চিত্র২০২০Varane AvashyamundYoung Bibeeshক্যামিয়ো২০২১KuruthiরসুলReleased in Amazon Primeহোমচার্লস অলিভার টুইস্টReleased in Amazon PrimeKeshu Ee Veedinte NadhanউমেশReleased in Disney+ Hotstar২০২২Super SharanyaSangeethPathrosinte Padappukalবনি পাথরোজমাকালRohit / Rabindra Chathopadhyayজো অ্যান্ড জোমনোজ সুন্দারান২০২৩পুভানক্যামিয়োAyalvaashiপাচুPachuvum Athbutha VilakkumAswin's Elder Brotherক্যামিয়োনেইমারশিন্টো চাকোলাJourney of Love 18+অখিল২০২৪প্রেমালুশচীন সন্তোষ      Post-production বছর শিরোনাম ভূমিকা মন্তব্য  2023 ভ্যালাট্টি রাস্তার কুকুর (কণ্ঠস্বর)   তথ্যসূত্র    বহিঃসংযোগ        বিষয়শ্রেণী:২০০০-এ জন্ম বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:জীবিত ব্যক্তি বিষয়শ্রেণী:কেরলের অভিনেতা
ড. আবুল কালাম মনজুর মোরশেদ ১৯৩৮ সালে রাজশাহী জেলায় জন্মগ্রহণ করেন। তিনি একজন বাংলাদেশি সাহিত্যিক, ভাষাবিজ্ঞানী বিশেষত ধ্বনিবিজ্ঞানী ও কর্মজীবনে বাংলা একাডেমির মহাপরিচালক ছিলেন। তিনি আমৃত্যু অধ্যাপনার সাথে যুক্ত ছিলেন। প্রথমে ঢাকা বিশ্ববিদ্যালয়ের বাংলা বিভাগ তারপর চট্টগ্রাম বিশ্ববিদ্যালয়ের বাংলা বিভাগের প্রথম শিক্ষক হিসেবে যোগদান করেন। পরবর্তীতে তিনি ঢাকা বিশ্ববিদ্যালয়ের বাংলা বিভাগে ফিরে আসেন। ১৯৯২ সালে ঢাকা বিশ্ববিদ্যালয়ে কলা অনুষদভুক্ত 'ভাষাতত্ত্ব' (বর্তমানে ভাষাবিজ্ঞান) বিভাগ প্রতিষ্ঠায় তিনি গুরুত্বপূর্ণ ভূমিকা পালন করেন। আমৃত্যু তিনি এই বিভাগের সাম্মানিক অধ্যাপক হিসেবে নিযুক্ত ছিলেন।  অধ্যাপক ড. আবুল কালাম মনজুর মোরশেদ ২৫ জুলাই ২০২৩ তারিখ সকাল ১১-১২ টার মধ্যে ঘুমন্ত অবস্থায় (সম্ভবত) স্ট্রোক করে নিজ বাসভবনে ইন্তেকাল করেন। ২৬ জুলাই বাদ যোহর ঢাকা বিশ্ববিদ্যালয়ের কেন্দ্রীয় মসজিদে জানাযা শেষে তাঁকে মিরপুর বুদ্ধিজীবী কবরস্থানে সমাহিত করা হয়। মৃত্যুকালে তাঁর বয়স হয়েছিলো ৮৫ বছর।   প্রাথমিক জীবন  আবুল কালাম মনজুর মোরশেদ রাজশাহীতে জন্মগ্রহণ করেন। তিনি রাজশাহী কলেজিয়েট স্কুল থেকে ম্যাট্রিক ও রাজশাহী গভর্নমেন্ট কলেজ থেকে আইএ পাশ করেন। এর পর ঢাকা বিশ্ববিদ্যালয় থেকে বাংলা ভাষা ও সাহিত্যে বিএ ও এমএ পাশ করেন। পরে ভাষাবিজ্ঞানে এমএ ডিগ্রী অর্জন করেন কানাডার ব্রিটিশ কলাম্বিয়া বিশ্ববিদ্যালয় থেকে। পিএইচডি ডিগ্রী লাভ করেন স্কটল্যান্ডের এডিনবরা বিশ্ববিদ্যালয় থেকে।   কর্মজীবন  ড. আবুল কালাম মনজুর মোরশেদ ঢাকা বিশ্ববিদ্যালয়ের ভাষাবিজ্ঞান বিভাগে সংখ্যাতিরিক্ত, পরবর্তীতে সাম্মানিক অধ্যাপক হিসেবে আমৃত্যু কর্মরত ছিলেন। তিনি ১৯৬৪ সালে ঢাকা বিশ্ববিদ্যালয়ের বাংলা বিভাগের শিক্ষক হিসেবে কর্মজীবন শুরু করেন। ১৯৬৬ সালে চট্টগ্রাম বিশ্ববিদ্যালয়ের বাংলা বিভাগের প্রথম শিক্ষক হিসেবে যােগদান করেন। পরে আবার ঢাকা বিশ্ববিদ্যালয়ে ফিরে আসেন। ১৯৮৭ থেকে ১৯৯০ সাল পর্যন্ত তিনি ঢাকা বিশ্ববিদ্যালয়ের বাংলা বিভাগের চেয়ারম্যান হিসেবে দায়িত্ব পালন করেন। ২০০৩ সালে তিনি অবসর গ্রহণ করেন।  ২৪ ফেব্রুয়ারি ২০০৫ থেকে ১৬ নভেম্বর ২০০৬ সাল পর্যন্ত বাংলা একাডেমির মহাপরিচালক হিসেবে দায়িত্ব পালন করেন।   সাহিত্য চর্চা  আবুল কালাম মনজুর মোরশেদ স্কুল জীবন থেকে সাহিত্য চর্চা শুরু করেন। তার লেখা গল্প ও প্রবন্ধ দেশ-বিদেশের বিভিন্ন পত্র-পত্রিকায় প্রকাশিত হয়।   গ্রন্থ  তার উল্লেখযোগ্য প্রকাশিত গ্রন্থের মধ্যে রয়েছে:   আধুনিক ভাষাতত্ত্ব  রবীন্দ্রনাথ, নজরুল ও অন্যান্য প্রসঙ্গ  নজরুল ও অন্যান্য প্রসঙ্গ  সন্ত্রাসমুক্ত বাংলাদেশ  রাজনৈতিক সংঘাত  বাংলা ভাষাতত্ত্ব  বাংলা সম্বন্ধবাচক সর্বনাম : গঠন ও প্রকৃতি 'আধুনিক ভাষাতত্ত্ব'গ্রন্থটি তাঁর লেখা অন্যতম প্রধান গ্রন্থ।যা ভাষাবিজ্ঞানের মৌলিক বিষয়াবলি পাঠের জন্য ছাত্র-শিক্ষক সকলের কাছেই সমাদর লাভ করেছে।   পুরস্কার ও সম্মাননা    একুশে পদক -২০০৬  বাংলাদেশ শিশু একাডেমি সাহিত্য পুরস্কার - ১৪০৭  বাংলাদেশ লেখিকা সংঘ পুরস্কার -২০০৬   তথ্যসূত্র   বিষয়শ্রেণী:বাংলা একাডেমির মহাপরিচালক বিষয়শ্রেণী:রাজশাহী জেলার ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:একুশে পদক বিজয়ী বিষয়শ্রেণী:রাজশাহী কলেজিয়েট স্কুলের প্রাক্তন শিক্ষার্থী বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:ব্রিটিশ কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:বাংলাদেশী সাহিত্যিক
প্রবোধচন্দ্র সেনগুপ্ত (২১ জুন, ১৮৭৬ –১৯৬২)  ছিলেন প্রাচীন ভারতীয় জ্যোতির্বিদ্যার ইতিহাসবিদ । তিনি কলকাতার বেথুন কলেজের গণিতের অধ্যাপক এবং কলকাতা বিশ্ববিদ্যালয়ের ভারতীয় জ্যোতির্বিজ্ঞান ও গণিতের প্রভাষক ছিলেন ।   জন্ম ও প্রারম্ভিক জীবন  রামচন্দ্র সেনগুপ্তর কনিষ্ঠ পুত্র  প্রবোধচন্দ্র সেনগুপ্ত অধুনা বাংলাদেশের মময়মনসিংহ জেলার টাঙ্গাইলে ১৮৭৬ খ্রিস্টাব্দের ২১ শে জুন জন্ম গ্রহণ করেন। তার প্রাথমিক পড়াশোনা শুরু হয়  সন্তোষ জাহ্নবী উচ্চ ইংরাজী স্কুলে। মেধাবী ছাত্র হিসাবে  তিনি স্কলারশিপসহ  ম্যাট্রিক পাশ করেন।.   উল্লেখযোগ্য রচনাবলী    কালানুক্রমিক প্রাচীন ভারতীয় ইতিহাস - ''অ্যানসেন্ট ইন্ডিয়ান ক্রোনোলজি''  (১৯৪৭) (ইংরাজীতে)  ''দ্য খন্দখাদ্যক : অ্যান অ্যাস্ট্রোনমিক্যাল ট্রিটাইজ অব  ব্রহ্মগুপ্ত''  (১৯৩৪ ও ১৯৪১) (ইংরেজি ও সংস্কৃতে)  আর্যভট্ট (১৯২৭) (ইংরাজী তে)  আর্যভট্ট ১ প্রথম , ভারতীয় ইপিসাইক্লিক জ্যোতির্বিদ্যার জনকসূর্য সিদ্ধান্ত : এ টেক্সট বুক অব অ্যাস্ট্রোনমি (১৯৩৫) (ইংরাজী) বা সূর্য সিদ্ধান্ত: জ্যোতির্বিজ্ঞানের পাঠ্যপুস্তক (এবেনেজার বার্গেস ও  ফণীন্দ্রলাল গাঙ্গুলির সাথে যৌথ রচনা )  ''গ্রীক অ্যান্ড হিন্দু মেথডস্ ইন স্ফেরিক্যাল অ্যাস্ট্রোনমি'' (ইংরাজী)(১৯৩১)   তথ্যসূত্র    বহিঃসংযোগ   Full text of "Ancient Indian Chronology"  বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:কলকাতার বিজ্ঞানী বিষয়শ্রেণী:বাঙালি বিজ্ঞানী বিষয়শ্রেণী:১৯৬২-এ মৃত্যু বিষয়শ্রেণী:বাঙালি লেখক বিষয়শ্রেণী:১৮৭৬-এ জন্ম বিষয়শ্রেণী:২০শ শতাব্দীর ভারতীয় গণিতবিদ বিষয়শ্রেণী:১৯শ শতাব্দীর ভারতীয় জ্যোতির্বিজ্ঞানী বিষয়শ্রেণী:২০শ শতাব্দীর ভারতীয় জ্যোতির্বিজ্ঞানী বিষয়শ্রেণী:কলকাতার পণ্ডিত বিষয়শ্রেণী:গণিতের ইতিহাসবিদ বিষয়শ্রেণী:কলকাতার লেখক বিষয়শ্রেণী:১৯শ শতাব্দীর ভারতীয় ইতিহাসবিদ বিষয়শ্রেণী:১৯শ শতাব্দীর ভারতীয় গণিতবিদ
সুইরা গুয়েদিমা (পূর্ব নাম: আগুজ) মরক্কোর একটি শহর, যা সাফি শহরের ৩৬ কিমি দক্ষিণে আটলান্টিক উপকূলে তেনসিফত নদীর মোহনায় অবস্থিত।   বিকল্প বানান  গুয়েদিমা নামটি গুয়েদিমা, কদিমা, ক্বাদিমা হিসেবেও লেখা হয়। আগুজ নামটি আগুজ, গুজ বা কুজ হিসেবেও লেখা যায়।   ইতিহাস  এই শহরটি ১১শ শতকে একটি গুরুত্বপূর্ণ বন্দর ছিল।  বন্দরটি স্থলভাগে পূর্বদিকে তিন দিনের পথ দূরে অবস্থিত শহর আগমাতকে সেবা প্রদান করত।আল-বাকরি, কিতাব আল-মাসালিক ওয়াল-মামালিক, ফরাসি অনুবাদ: এম. দ্য স্লান, প্যারিস   পর্তুগিজ দুর্গ  ১৫০৬ থেকে ১৫২৫ সালের মধ্যবর্তী সময়ে আগুজের দুর্গটি পর্তুগিজ ঔপনিবেশিক শাসনের একটি ছিটমহল ছিল।  আরও কিছু মরক্কান শহরও সে সময় পর্তুগিজদের ছিটমহল ছিল (যেমন সাফিম বা সাফি ১৪৮৮–১৫৪১ সময়জুড়ে একটি ছিটমহল ছিল)।  এটি নিম্নলিখিত পর্তুগিজ ক্যাপ্টেনদের দ্বারা শাসিত হয়েছিল:   ১৫০৬–০৯ - দিয়োগো দে আজামবুজা (পিতা)  –১৬ - ফ্রান্সিসকো মেন্দেস  ১৫১৫..– - দিয়োগো দে আজামবুজা (পুত্র)  ১৫২২–১৫২৫ - গনসালো মেন্দেস সাকোতো   গ্যালারি    তথ্যসূত্র    সূত্র    ওয়ার্ল্ডস্টেটসম্যান- মরক্কো   বহিঃসংযোগ    সাফি এলাকা সম্পর্কে মরক্কোর সরকারি নথি  (ফরাসি ভাষায়)  বিষয়শ্রেণী:সাবেক পর্তুগিজ উপনিবেশ